CELEX: 62013CA0098
Language: lv
Date: 2014-02-06 00:00:00
Title: Lieta C-98/13: Tiesas (otrā palāta) 2014. gada 6. februāra spriedums ( Højesteret (Dānija) lūgums sniegt prejudiciālu nolēmumu) — Martin Blomqvist/Rolex SA, Manufacture des Montres Rolex SA (Lūgums sniegt prejudiciālu nolēmumu — Regula (EK) Nr. 1383/2003 — Pasākumi, lai novērstu viltotu preču un pirātpreču laišanu brīvā apgrozībā — 2. pants — Regulas piemērošanas joma — Trešajā valstī internetā privātpersonai, kas ir dalībvalsts rezidents, personīgai lietošanai pārdots viltots pulkstenis — Pulksteņa aizturēšana, ko veic muitas iestādes, tam tiekot ievestam dalībvalsts teritorijā — Aizturēšanas likumība — Nosacījumi — Nosacījumi attiecībā uz intelektuālā īpašuma tiesībām — Direktīva 2001/29/EK — 4. pants — Publiska izplatīšana — Direktīva 2008/95/EK — 5. pants — Regula (EK) Nr. 207/2009 — 9. pants — Lietošana komercdarbībā)

29.3.2014   
            
            
               LV
            
            
               Eiropas Savienības Oficiālais Vēstnesis
            
            
               C 93/18
            
         Tiesas (otrā palāta) 2014. gada 6. februāra spriedums (Højesteret (Dānija) lūgums sniegt prejudiciālu nolēmumu) — Martin Blomqvist/Rolex SA, Manufacture des Montres Rolex SA
   
   (Lieta C-98/13) (1)
   
   (Lūgums sniegt prejudiciālu nolēmumu - Regula (EK) Nr. 1383/2003 - Pasākumi, lai novērstu viltotu preču un pirātpreču laišanu brīvā apgrozībā - 2. pants - Regulas piemērošanas joma - Trešajā valstī internetā privātpersonai, kas ir dalībvalsts rezidents, personīgai lietošanai pārdots viltots pulkstenis - Pulksteņa aizturēšana, ko veic muitas iestādes, tam tiekot ievestam dalībvalsts teritorijā - Aizturēšanas likumība - Nosacījumi - Nosacījumi attiecībā uz intelektuālā īpašuma tiesībām - Direktīva 2001/29/EK - 4. pants - Publiska izplatīšana - Direktīva 2008/95/EK - 5. pants - Regula (EK) Nr. 207/2009 - 9. pants - Lietošana komercdarbībā)
   2014/C 93/28
   Tiesvedības valoda — dāņu
   
      Iesniedzējtiesa
   
   
      Højesteret
   
   
      Pamatlietas puses
   
   
      Prasītājs: Martin Blomqvist
   
   
      Atbildētāji: Rolex SA un Manufacture des Montres Rolex SA
   
   
      Priekšmets
   
   Lūgums sniegt prejudiciālu nolēmumu — Højesteret — Eiropas Parlamenta un Padomes 2001. gada 22. maija Direktīvas 2001/29/EC par dažu autortiesību un blakustiesību aspektu saskaņošanu informācijas sabiedrībā (OV L 167, 10. lpp.) 4. panta 1. punkta, Eiropas Parlamenta un Padomes 2008. gada 22. oktobra Direktīvas 2008/95/EK, ar ko tuvina dalībvalstu tiesību aktus attiecībā uz preču zīmēm (OV L 299, 25. lpp.), 5. panta 1. un 3. punkta, Padomes 2009. gada 26. februāra Regulas Nr. 207/2009 par Kopienas preču zīmi (OV L 78, 1. lpp.) 9. panta 1. un 2. punkta un Padomes 2003. gada 22. jūlija Regulas Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības (OV L 196, 7. lpp.), 2. panta 1. punkta b) apakšpunkta interpretācija — Pasākumi, lai novērstu viltotu preču un pirātpreču laišanu brīvā apgrozībā — Privātpersona, kura dzīvo dalībvalstī un kura kādas trešās valsts pārdevēja interneta vietnē ir iegādājusies viltotu pulksteni personīgai lietošanai — Pircējam pa pastu nosūtītā pulksteņa aizturēšana un minētās dalībvalsts iestāžu veiktā pulksteņa izlaišanas apturēšana
   
      Rezolutīvā daļa:
   
   Padomes 2003. gada 22. jūlija Regula (EK) Nr. 1383/2003 par muitas rīcību attiecībā uz precēm, par kurām ir aizdomas, ka tās pārkāpj atsevišķas intelektuālā īpašuma tiesības, un pasākumiem, ko veic attiecībā uz precēm, kas ir pārkāpušas šādas tiesības, ir jāinterpretē tādējādi, ka intelektuālā īpašuma tiesību attiecībā uz preci, kas trešās dalībvalsts interneta veikalā tiešsaistē pārdota kādas dalībvalsts rezidentam, īpašniekam brīdī, kad šī prece tiek ievesta attiecīgās dalībvalsts teritorijā, ir tiesības uz aizsardzību, kas viņam garantēta minētajā regulā, vien tā apstākļa dēļ, ka šī prece ir nopirkta. Šajā ziņā nav nepieciešams, lai minētā prece pirms pārdošanas būtu piedāvāta pārdošanai vai reklamēta šīs pašas valsts patērētājiem.
   
      (1)  OV C 129, 4.5.2013.